n Stem In Die Wind (1 Merk Van Die Leeu-Reeks)(Sagteband)
In 'n eeue oue kultuur skrikwekkend eenders as die hedendaagse moderne Amerika, veg 'n jong slavin om die behoud van die mense en die man wat sy lief­het.
Verskeur deur haar liefde vir 'n aantreklike jong edelman probeer sy desperaat aan haar geloof in 'n lewende God vashou; 'n God wat sy glo hulle kan ver­los van die verslawende mag van 'n dekadente Rome.
Hierdie meesterlike en opwindende roman uit die pen van die gewilde skrywer Francine Rivers is be­stem om tot die hart te spreek van elkeen wat dit lees. Die boodskap is een van waarheid en hoop in 'n wêreld vol leuens en wanhoop.
Dis bloedig warm en die stil stad lê opgeblase in die son en vrot. Soos die duisende lyke van mense wat in Jerusalem se straatgevegte gesneuwel het. 'n Neerdrukkende, warm wind wat die verrottende stank van ontbinding dra, waai vanuit die suidooste. En buite die stadsmure skuil die Dood saam met Titus, seun van Vespasianus, en sestigduisend soldate wat angstig wag om die stad van God te plunder.
Selfs voordat Jerusalem deur die Romeine beleër is, het onrus binne die stadsmure reeds die weg vir haar vernietiging berei.